Frida Nilsson

Frida Nilsson (født 16. januar 1979 i Hardemo, Kumla kommune) er en svensk barnebokforfatter, oversetter og programleder i TV og radio.forlaget Natur & Kultur om Frida NilssonRabén & Sjögren om Frida Nilsson Sveriges Radio om Frida NilssonM.O. Haugen. 

Frida Nilsson debuterte i 2004 med Kråkans otroliga liftarsemester. Bøkene om Hedvig er inspiret av hennes egen oppvekst, og foregår på hjemstedet Hardemo. I Apstjärnan blir et barnhjemsbarn adoptert av en gorilla; i Jag, Dante och miljonerna mister en bankdirektør grepet om tilværelsen, blir mistenkt for underslag, og havner på kjøret med ei søppelrotte. Jagger Jagger handler om mobbeofferet Bengt og løshunden Jagger. 

Hun har vært programleder for barneprogrammet Hjärnkontoret. Hun har også vært stemmeskuespiller og dubbet Kim Possible i TV-serien med samme navn og Audrey i Disneyfilmen Atlantis.

 Forfatterskap 

 Kråkans otroliga liftarsemester - Natur & Kultur, 2004
 Hedvig! - Natur & Kultur, 2005; på norsk som Hedvig! (2009)
 Apstjärnan - Natur & Kultur, 2005; på norsk som Apestjernen (2021)
 Hedvig och Max-Olov - Natur & Kultur, 2006; på norsk som Hedvig og Max-Olov (2009)
 Hedvig och sommaren med Steken - Natur & Kultur, 2007; på norsk som Hedvig og sommeren med Steken (2010)
 Jag, Dante och miljonerna - Natur & Kultur, 2008
 Hedvig och Hardemos prinsessa - Natur & Kultur, 2009; på norsk som Hedvig og Hardemo-prinsessen (2010)
 Ryska kyssen - Rabén & Sjögren, 2011
 Jagger Jagger - Natur & Kultur, 2013
God jul, Lilla lõk - Raben & Sjögren, 2014
Ishavspirater - Natur & Kultur, 2015; på norsk som Ishavspirater (2017)
Det tunna svärdet - Natur & Kultur, 2017; på norsk som Det tynne sverdet (2018)
Lindormars land - Natur & Kultur, 2021; på norsk som Linnormenes land (2021)

 Priser 
 BMF-plaketten, 2004
 Nominert til Augustprisen, for Hedvig och Max-Olov 2006, og for Jagger jagger  2013
 Nominert til Deutscher Jugendliteraturpreis, for Apstjärnan, 2011
 Den franske prisen Les Olympiades for Apstjärnan, 2012
 Astrid Lindgren-prisen, 2014

 Referanser 

 Eksterne lenker 



Kategori:Svenske TV-programledere
Kategori:Svenske barnebokforfattere
Kategori:Personer fra Kumla kommun